CELEX: 32015D0512
Language: el
Date: 2015-03-25 00:00:00
Title: Απόφαση (ΕΕ) 2015/512 της Επιτροπής, της 25ης Μαρτίου 2015 , σχετικά με την τροποποίηση της απόφασης 1999/352/ΕΚ, ΕΚΑΧ, Ευρατόμ για την ίδρυση της Ευρωπαϊκής Υπηρεσίας Καταπολέμησης της Απάτης

26.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/4
            
         ΑΠΌΦΑΣΗ (ΕΕ) 2015/512 ΤΗΣ ΕΠΙΤΡΟΠΉΣ
   της 25ης Μαρτίου 2015
   σχετικά με την τροποποίηση της απόφασης 1999/352/ΕΚ, ΕΚΑΧ, Ευρατόμ για την ίδρυση της Ευρωπαϊκής Υπηρεσίας Καταπολέμησης της Απάτης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 249,
   Εκτιμώντας τα ακόλουθα:
   
               (1)
            
            
               Κατά την 2104η συνεδρίαση του Σώματος των Επιτρόπων, στις 5 Νοεμβρίου 2014, η Επιτροπή αποφάσισε να αναδιοργανώσει τις υπηρεσίες της και να μεταφέρει από την Ευρωπαϊκή Υπηρεσία Καταπολέμησης της Απάτης στη Γενική Διεύθυνση Οικονομικών και Χρηματοδοτικών Υποθέσεων τα καθήκοντα που σχετίζονται με την προετοιμασία των νομοθετικών και κανονιστικών πρωτοβουλιών της Επιτροπής για να επιτευχθούν οι στόχοι της προστασίας του ευρώ από την παραχάραξη και την κιβδηλεία, και της στήριξης στον τομέα αυτόν μέσω της κατάρτισης και της τεχνικής βοήθειας.
            
         
               (2)
            
            
               Η απόφαση 1999/352/ΕΚ, ΕΚΑΧ, Ευρατόμ της Επιτροπής (1) θα πρέπει συνεπώς να τροποποιηθεί.
            
         
               (3)
            
            
               Δεδομένου ότι η προαναφερθείσα αναδιοργάνωση των υπηρεσιών της Επιτροπής άρχισε να ισχύει την 1η Ιανουαρίου 2015, θα πρέπει να επικαιροποιηθούν χωρίς καθυστέρηση οι σχετικές νομικές διατάξεις,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της απόφασης 1999/352/ΕΚ, ΕΚΑΧ, Ευρατόμ τροποποιείται ως εξής:
   
               1)
            
            
               στην παράγραφο 2, διαγράφεται η δεύτερη περίοδος·
            
         
               2)
            
            
               η παράγραφος 4 αντικαθίσταται από το ακόλουθο κείμενο:
               «4.   Η Υπηρεσία αναλαμβάνει την προετοιμασία των νομοθετικών και κανονιστικών πρωτοβουλιών της Επιτροπής για την επίτευξη των στόχων της καταπολέμησης της απάτης όπως αναφέρονται στην παράγραφο 1.».
         Άρθρο 2
   Η παρούσα απόφαση αρχίζει να ισχύει την πρώτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 25 Μαρτίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  Απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης (ΕΕ L 136 της 31.5.1999, σ. 20).